César Augusto

Cayo Chulio César Octavio Augusto (Caius Iulius Caesar Octavianus, GAIVS•IVLIVS•CAESAR•OCTAVIANVS), César Augusto, Augusto u Octavio Augusto (Roma, 23 de setiembre de 63 aC - †Nola, 19 d'agosto de 14) estió o succesor de Chulio César y o primer emperador romano con o nombre oficial de IMPERATOR CAESAR DIVI FILIVS AVGVSTVS. Cal destacar que fundó a ciudat de Caesar Augusta con veterans guerras cantabras en a marguin d'Ebro oposada a Salduie (actual Chuslivol).

Por decisión de César Augusto as provincias Tarraconense y Lusitania estioron provincias imperials.

Entre os anyos 7 y 2 aC Augusto remodeló a división d'Hispania que enantes heba ideyau. En a provincia Tarraconensis ideyó 7 conventos churidicos: convento Cartaginensis, convento Tarraconensis, convento Cluniacensis, convento Asturum, convento Lucensis y convento Cesaraugustanum. En a división territorial d'a peninsula iberica Augusto siguió, de bella traza, rechions naturals y cheopoliticas, fueras d'a Meseta, que la dividió en bellas partes.

O convento Cesaraugustano agafaba buena parte d'a val d'Ebro, sobretot a central, cuasi tot o territorio aragonés, navarro, riojano, chicotas partes d'o País Basco, Burgos, Leida, Soria y Guadalachara.

Remató a conquiesta d'Hispania con as guerras cantabras y fundó a ciudat de Caesar Augusta con veterans d'ixas guerras en a marguin d'Ebro oposada a Salduie (actual Chuslivol).

A expansión territorial de Roma que empentaba Augusto fue aturada en Chermania en os zaguers anyos d'a vida d'Augusto. En l'anyo 9 uns pocos queruscos mandaus por Arminio exterminoron tres lechions romanas mandadas por Publio Quinctilio Varo en a Batalla d'a Selva de Teutoburgo.Eck (2003), 101–102. Encara que Augusto ninvió a Tiberio y Druso a las tierras d'o Rin y tenioron ciertos exitos, l'anterior derrota remató con a expansión romana en Chermania.Bunson (1994), 417.

 Mencions en fuents aragonesas 
Se fa mención de César Augusto en os textos tradueitos por a escuela de Johan Ferrández de Heredia.

 Se veiga tamién 
 Cesaraugusta.
 Templo d'Augusto de Barcino.
 Templo d'Augusto de Tarragona.
 Dinastía Julio-Claudia.
 Cayo Mecenas.

 Referencias 

 Vinclos externos 

Categoría:Emperadors romanos
Categoría:Muertos en a ciudat metropolitana de Nápols
Categoría:Naixius de Roma
Categoría:63 aC (naixencias)
Categoría:14 (muertes)